Ìgbà tí obbìnrin yìí dakẹ́ ọ̀rọ̀ – ísọ ó ki ọwọ bọ àpò yẹ̀rì rẹ̀ óo sì mú èèso igi dídán kan jáde, lẹ́hìn ìgbà tí ó yẹ̀ ẹ́ wò díẹ̀ ó sọ ọ́ sí ẹnu. Eléyìí ni bàbá mi rí mọ - kò sì rí obìnrin náà mọ́. Ṣùgbọ́n nígbà tí ó ṣe díẹ̀ ti eṣinṣin kan bà le oju egbó bàbá mi kékeré kan, ojú ẹsẹ̀ tí ó fi ya igi ní ìgbà ìjà Èṣù-kékeré-òde, ti bàbá mi sì lé eṣinṣin náà kúrò ṣe ni eṣinṣin yí padà tí ó di ejò tí ó bẹ̀rẹ̀ sí lọ́ mọ́ ọn ní ẹsẹ̀, tí bàbá mi si niláti máa sáré kiri. Ìgbà tí ejò sì tún yí padà ó di èkúté, èkúté tún yi padà ó di òkété, òkété yípadà ó di ìgbín, ìgbín yípadà ó di ìjàpá,ìjàpá yípadà ó di òjòlá, òjòlá yípadà di kìnnìun, kìnnìún yí padà ó di àjànàkú, nígbà tí àjànàkú sì yí padà ó di obìnrin tí i ṣe ẹ̀gbọ́n ìyàwó bàbá mi.
Igba ti obbinrin yii dake oro – iso o ki owo bo apo yeri re oo si mu eeso igi didan kan jade, lehin igba ti o ye e wo die o so o si enu. Eleyii ni baba mi ri mo - ko si ri obinrin naa mo. Sugbon nigba ti o se die ti esinsin kan ba le oju egbo baba mi kekere kan, oju ese ti o fi ya igi ni igba ija Esu-kekere-ode, ti baba mi si le esinsin naa kuro se ni esinsin yi pada ti o di ejo ti o bere si lo mo on ni ese, ti baba mi si nilati maa sare kiri. Igba ti ejo si tun yi pada o di ekute, ekute tun yi pada o di okete, okete yipada o di igbin, igbin yipada o di ijapa,ijapa yipada o di ojola, ojola yipada di kinniun, kinniun yi pada o di ajanaku, nigba ti ajanaku si yi pada o di obinrin ti i se egbon iyawo baba mi.